উখিয়ার তোফায়েল আহমেদ চৌধুরীর স্ত্রী ফাতেমা বেগম চৌধুরী আর নেই

সিবিএন:
উখিয়া উপজেলা বিএনপির সাবেক সভাপতি ও  বিশিষ্ট জমিদার তোফায়েল আহমেদ চৌধুরীর সহধর্মিণী ফাতেমা বেগম চৌধুরী (৯০) আর নেই।
তিনি ২১ ডিসেম্বর (শনিবার) দিবাগত রাত ২টায় কক্সবাজার শহরের ইউনিয়ন হাসপাতালে চিকিৎসাধীন অবস্থায় ইন্তেকাল করেন (ইন্নালিল্লাহি ওয়াইন্নইলাহি রাজিউন)।
মরহুমা দক্ষিণ চট্টগ্রামের অন্যতম প্রভাবশালী জমিদার মরহুম বখতিয়ার আহমেদ চৌধুরীর প্রথম কন্যা।  তিনি মরহুম সোলতান আহমদ চৌধুরীর ছোট বোন ও উখিয়া উপজেলা পরিষদের সাবেক চেয়ারম্যান মাহমুদুল হক চৌধুরীর বড় বোন এবং কক্সবাজার সিটি কলেজের অধ্যক্ষ এস এম আকতার উদ্দিন চৌধুরী , চেয়ারম্যান ইমরুল কায়েস চৌধুরীর বড় ফুফু।
তিনি আবুল ফজল চৌধুরী ও আবুল হাসনাত চৌধুরীর মাতা।  চট্টগ্রাম বিশ্ববিদ্যালয়ের সাবেক অধ্যাপক ড. এখলাছুল কবির চৌধুরী , সাবেক কাস্টমস কর্মকর্তা আবুল কাসেম চৌধুরী,  ড. মোহম্মদ আলী চৌধুরীর শাশুড়ি।  উখিয়া উপজেলা যুবদলের সাবেক সাংগঠনিক সম্পাদক আজফার সাবিত চৌধুরীর দাদি।
পারিবারিক সূত্রে জানা গেছে, আজ রোববার বিকেল ৪টা ৩০ মিনিটে উখিয়া উপজেলার কোটবাজারস্থ খন্দকার পাড়া জামে মসজিদ প্রাঙ্গনে মরহুমার নামাজে জানাজা অনুষ্ঠিত হবে।  জানাজা শেষে পারিবারিক কবরস্থানে তাঁকে দাফন করা হবে।
মরহুমা ফাতেমা বেগম চৌধুরী ছিলেন অত্যন্ত ধর্মভীরু ও সমাজসেবামূলক কর্মকাণ্ডে সম্পৃক্ত একজন সম্মানিত নারী।  তাঁর ইন্তেকালে পরিবার-পরিজন, আত্মীয়স্বজন ও এলাকাবাসীর মধ্যে গভীর শোকের ছায়া নেমে এসেছে।
এদিকে মরহুমার মৃত্যুতে বিভিন্ন সামাজিক, শিক্ষাবিদ ও রাজনৈতিক মহল শোক প্রকাশ করেছেন এবং শোকসন্তপ্ত পরিবারের প্রতি গভীর সমবেদনা জানিয়েছেন।