ইসলামপুর ট্রাক-মিনি ট্রাক শ্রমিক ইউনিয়নের নতুন কমিটি অনুমোদন ও ট্রান্সপোর্ট অফিস উদ্বোধন

সংবাদ বিজ্ঞপ্তি:
‎
‎ইসলামপুরে ট্রাক-মিনি ট্রাক শ্রমিক ইউনিয়ন
‎নতুন শাখা কমিটি অনুমোদন দেওয়া হয়। পরে শুক্রবার (১৯ ডিসেম্বর) বিকেলে ইসলামপুর বটতলী এলাকায় জমকালো অনুষ্ঠানের মাধ্যমে কমিটির ট্রান্সপোর্ট অফিস উদ্বোধন করা হয়েছে।
‎
‎কক্সবাজার ট্রাক-মিনি ট্রাক (পিক-আপ) শ্রমিক ইউনিয়নের সাধারণ সম্পাদক মুফিজুর রহমানের স্বাক্ষরিত বিজ্ঞপ্তিতে পূর্ববর্তী কমিটি বিলুপ্ত ঘোষণা করে মোহাম্মদ নুরুল আমিনকে সভাপতি ও নজরুল ইসলামকে সাধারণ সম্পাদক করে ১৭ সদস্যের নতুন ইসলামপুর ও বটতলী শাখার
‎ট্রান্সপোর্ট পরিচালনা কমিটি গঠন করা হয়েছে।
‎
‎উদ্ভোধনী অনুষ্ঠানে সাধারণ সম্পাদক মুফিজুর রহমান পূর্ববর্তী কমিটির নানা অনিয়ম তুলে ধরেন এবং তা বিলুপ্ত করার কথা জানান। ইসলামপুর ইউনিয়ন পরিষদের চেয়ারম্যান মাওলানা দেলোয়ার হোসাইন বলেন, আগের কমিটির বিষয়ে নানান অভিযোগ থাকলেও আশা করি নতুন কমিটি সুষ্ঠুভাবে কাজ করবে এবং লবন শ্রমিক ও ব্যবসায়ীদের স্বার্থ রক্ষা করবে।
‎
‎অনুষ্ঠানে কক্সবাজার ট্রাক-মিনি ট্রাক শ্রমিক ইউনিয়নের ভারপ্রাপ্ত সভাপতি আব্দু সবুর, আধুনিক হাসপাতালের ম্যানেজিং ডিরেক্টর সাহাব উদ্দিন এবং স্থানীয় মান্যগণ্য ব্যক্তিবর্গ উপস্থিত ছিলেন।৷