কক্সবাজার প্রেসক্লাবের ৫০ বছর পূর্তিতে মিলাদ ও দোয়া মাহফিল

সংবাদ বিজ্ঞপ্তি:
কক্সবাজার প্রেসক্লাবের ৫০ বছর পূর্তি উপলক্ষ্যে মিলাদ ও দোয়া মাহফিল অনুষ্ঠিত হয়েছে।

শুক্রবার (১৯ ডিসেম্বর) বিকালে প্রেসক্লাব মিলনায়তনে আয়োজিত অনুষ্ঠানে বক্তারা বলেন, দেশের গণতন্ত্র, স্বাধীনতা সার্বভৌমত্ব রক্ষায় বেগম জিয়ার অবদান অনস্বীকার্য। তিনি না হলে স্বাধীনতা অনেক আগেই হুমকির মুখে পড়তো।

প্রেসক্লাবের সভাপতি মাহবুবর রহমানের সভাপতিত্বে অনুষ্ঠানে প্রেস ক্লাবের প্রতিষ্ঠাতা সদস্য আতাহার ইকবালকে ফুলেল শুভেচ্ছা জানানো হয়। এ সময় তিনি প্রেসক্লাব প্রতিষ্ঠাকালীন ইতিহাস তুলে ধরে স্মৃতিচারণ করেন।

যুগ্ম সম্পাদক ইকরাম চৌধুরী টিপুর সঞ্চালনায় সুবর্ণ জয়ন্তীর মিলাদ ও দোয়া মাহফিলের শুরুতে কুরআন তিলাওয়াত করেন প্রেসক্লাবের সদস্য ইমাম খাইর।

অনুষ্ঠানে সহসভাপতি কামাল হোসেন আজাদ, সাধারণ সম্পাদক মমতাজ উদ্দিন বাহারী, নির্বাহী কমিটির সদস্য মুহাম্মদ আবু ছিদ্দিক ওসমানী, পাঠাগার ও মিলনায়তন সম্পাদক আনছার হোসেন, নির্বাহী কমিটির সদস্য মোর্শেদুর রহমান খোকন, মোয়াজ্জেম হোসেন সাকিল, এম ইব্রাহিম খলিল মামুন, এম বেদারুল আলম, প্রেসক্লাবের সদস্য ও দৈনিক হিমছড়ির নির্বাহী সম্পাদক হুমায়ুন সিকদার, বৈশাখী টিভির খোরশেদ হেলালি, যুগান্তর প্রতিনিধি জসিম উদ্দিন, সাংবাদিক ইউনিয়ন কক্সবাজারের সাংগঠনিক সম্পাদক শাহেদ ইমরান মিজান, নির্বাহী কমিটির সদস্য জসিম উদ্দিন সিদ্দিকী, সদস্য জিয়াউল করিম, জাহাঙ্গীর আলম শামস, স ম ইকবাল বাহার চৌধুরী, এসএম আরোজ ফারুক, এশিয়ান টিভির আহসানুল হক সোহাগ, মোজাম্মেল হক, আব্দুল্লাহ খান, অন্তর দে বিশালসহ কক্সবাজারে বিভিন্ন মিডিয়ায় কর্মরত সাংবাদিকবৃন্দ উপস্থিত ছিলেন।

মিলাদ ও দোয়া পরিচালনা করেন কক্সবাজার বদর মোকাম জামে মসজিদের খতীব মাওলানা আবদুল খালেক নিজামী।