কক্সবাজারে পালিত হলো বিশ্ব মেডিটেশন দিবস ২০২৫ : সমগ্র বিশ্বের সাথে এক ছন্দে

সংবাদ বিজ্ঞপ্তি:
২১ ডিসেম্বর বিশ্ব মেডিটেশন দিবস। মেডিটেশন চর্চায় সচেতনতা বাড়াতে জাতিসংঘ ২১ ডিসেম্বরকে ‘বিশ্ব মেডিটেশন দিবস’ হিসেবে ঘোষণা করেছে। এর মাধ্যমে জাতিসংঘ মানসিক ও শারীরিক সুস্বাস্থ্যের অধিকারকে গুরুত্ব দিয়েছে। বৈজ্ঞানিক গবেষণার ভিত্তিতে বিশ্ব স্বাস্থ্য সংস্থাও মেডিটেশনকে ‘নিজের যত্ন নিজে নেওয়ার পদ্ধতি’ হিসেবে উল্লেখ করছে। স্ট্রেস ব্যবস্থাপনার জন্য নিয়মিত মেডিটেশন চর্চার প্রতি উৎসাহ দিচ্ছে সংস্থাটি।
জাতিসঙ্ঘের ঘোষণার সাথে সংহতি রেখে এবছরও ‘মন ভালো তো সব ভালো’এ প্রতিপাদ্যকে সামনে রেখে বাংলাদেশে মেডিটেশন চর্চার পথিকৃৎ স্বেচ্ছাসেবী সঙ্ঘ কোয়ান্টাম ফাউন্ডেশন কক্সবাজার সেলের উদ্যোগে পালিত হলো বিশ্ব মেডিটেশন ‍দিবস ।

আজ সকাল ৭টায় কক্সবাজার সমুদ্র সৈকতের সুগন্ধা বীচ -এ বিশ্ব মেডিটেশন ‍দিবস আয়োজন করা হয়। ঘণ্টাব্যাপী অনুষ্ঠানে স্বাগত বক্তব্য রাখেন কোয়ান্টাম ফাউন্ডেশনের অর্গানিয়ার মোহাম্মদ শরীফ নেওয়াজ। সম্মিলিত কণ্ঠে সবাই মিলে ভালো থাকার প্রত্যয়নের মধ্যদিয়ে অনুষ্ঠান শুরু হয়। অনুষ্ঠানে এক অডিওবার্তায় সকলের প্রতি আন্তরিক কৃতজ্ঞতা ও শুভেচ্ছা জানান কোয়ান্টাম ফাউন্ডেশনের মহাপরিচালক মাদাম নাহার আল বোখারী।
বৈজ্ঞানিক মেডিটেশন পদ্ধতি কোয়ান্টাম মেথড-এর উদ্ভাবক শহীদ আল বোখারী মহাজাতক অনুষ্ঠানে এক অডিওবার্তায় বলেন, কোয়ান্টাম তিন দশক ধরে বলে আসছে, মন ভালো তো সব ভালো। ২০২৪ সালে জাতিসংঘ ২১ ডিসেম্বরকে বিশ্ব মেডিটেশন দিবস হিসেবে ঘোষণা করলে সারা পৃথিবীর মেডিটেশন চর্চাকারীদের মতো বাংলাদেশের মেডিটেশনপ্রেমীদের অন্তরেও বয়ে যায় এক আনন্দানুরণন। কোয়ান্টাম ২০২৫ সালকে ঘোষণা করে ‘দ্য ইয়ার অব মেডিটেশন’ হিসেবে। সমাজের সর্বস্তরে মেডিটেশন চর্চা নতুন গুরুত্ব লাভ করে।

আলোচনায় উঠে আসে বর্তমান ডিজিটাল জীবনের উদ্বেগ, উৎকণ্ঠা, অস্থিরতা, ট্রমা, ভয়, অনিশ্চয়তা ও তা থেকে সৃষ্ট মনোদৈহিক রোগের কথা। জানানো হয়, এ থেকে মুক্তির পথ দেখায় মেডিটেশন। মেডিটেশনের বাণী তাই বিশ্বের প্রতিটি ঘরে ছড়িয়ে দেয়া প্রয়োজন।
এরপর উপস্থিত সবাই মেডিটেশনের মাধ্যমে নীরবে ডুব দেন নিজের ভেতর।
ঘণ্টাব্যাপী এ আয়োজনে আরো উপস্থিত ছিলেন মিডিয়া ব্যক্তিত্বসহ নানা পেশার মানুষ।
রাজধানী ছাড়াও দেশ-বিদেশের নানা স্থানে একযোগে উদযাপিত হয় দিবসটি। চট্টগ্রাম, রাজশাহী, বরিশাল, খুলনা, সিলেটসহ দেশব্যাপী উল্লেখযোগ্য শতাধিক স্থানে একই সময়ে মেডিটেশনে আত্মনিমগ্ন হন শান্তিপ্রিয় শিশু-কিশোরসহ অসংখ্য মানুষ। যারা বিশ্বাস করেন, মন ভালো তো সব ভালো। বিশ্ব মেডিটেশন দিবসকে কেন্দ্র করে আরও আরও মানুষ যুক্ত হোক ভালো থাকার এই মিছিলে- এমন প্রত্যাশাই সংশ্লিষ্ট সকলের।
এছাড়াও, Quantum Method [Official] চ্যানেলে অনুষ্ঠিত হবে বিশেষ পডকাস্ট- ‘মন ভালো তো সব ভালো।